باربارا پرامەر
باربارا پرامەر (Barbara Prammer؛ لە دایکبووی ١١ی کانوونی دووەمی ١٩٥٤ - مردووی ٢ی ئابی ٢٠١٤) کەسایەتی ژنە سیاسەتوانی نەمسایی بوو. ئەو ئەندامی پارتی سۆسیال دێموکراتی نەمسا بوو. لە ماوەی ٣٠ی تشرینی یەکەمی ٢٠٠٦ تاوەکوو ٢ی ئابی ٢٠١٤، بووە سەرۆکی ئەنجومەنی نیشتمانی نەمسا، ئەو یەکەمین ژنە کە ئەو پۆستەی وەرگرتبێت.

لە ساڵی ١٩٧٨، ئەو بەشی کۆمەڵناسی لە زانکۆی یۆهانز کیپلەر تەواوکرد. باربارا لە ماوەی ٢٨ی کانوونی دووەمی ١٩٩٧ تاوەکوو ٤ی شووباتی ٢٠٠٠، بووە وەزیری فیدراڵی بۆ کارووباری ژنان. ئەو لە ساڵی ١٩٨٠ هاوسەرگیری کرد، خاوەنی کچ و کوڕێک بوو.

باربارا پرامەر لە ڕۆژی ٢ی ئابی ٢٠١٤، لە تەمەنی ٦٠ ساڵیدا لە ڤەیننا بە نەخۆشی شێرپەنجەی پەنکریاس کۆچی دواییی کرد.

سەرچاوەکان 

مردووانی ٢٠١٤
لەدایکبووانی ١٩٥٤
مردنەکان بە شێرپەنجەی پەنکریاس